Teie majandusnäitajate osas pole ju kahtlust? 2017. aastal kasvas Euroopa Liitu kuuluva Eesti SKT võimsalt 4,9 protsenti.

See on hea tulemus.

See juhtus ju Euroopa Liidus? See näitab ju, et Euroopa Liit on teie majandusele hästi mõjunud.

Loomulikult ei ole.

Kas tõesti 4,9-protsendiline kasv ei ole hea tulemus?

Aga kas te märkasite 20-protsendilist langust 2009. ja 2010. aastal. 20-protsendilist langust!

Ja mis te arvate, mis juhtus teistes riikides?

Euroopa Liidul pole sellega tegemist. Kui SKT kasvab, siis on see Euroopa Liidu teene, aga kui SKT langeb, siis pole Euroopa Liidul sellega pistmist?

Teie majandus on üks kiirema kasvuga majandusi Euroopas.

Mõlemat korraga ei saa.

Te viitate kümne aasta tagustele numbritele, mis olid globaalse surutise ajal.

Ja 2017. aasta oli ülemaailmse kasvu aasta. Mõlemat korraga ei saa. Me olime Euroopa Liidus kümme aastat tagasi ja me olime kõige suurema SKT langusega riik.

Tollal langes SKT igal pool.

Jah, aga meie kaotasime kõige rohkem. Meil oli kõige halvem kogu Euroopa Liidus.

Jah, aga kus te olete praegu?

Kas te tahate tõesti öelda, et Euroopa Liit on stabiilne? Euroopa Liit on teie arvates stabiilne? Sel juhul me elame erinevates maailmades.

Te ütlete, et see on nagu Nõukogude Liit?

Täpselt.

See solvab neid riike, teie oma sealhulgas, kes olid sunnitud elama nõukogude võimu all.

Ma mäletan Nõukogude Liitu. Inimesed, kes ei ole elanud nõukogude võimu all, ei pruugi märgata trende, aga trendid on vastuvaidlematud.

Nõukogude Liitu iseloomustavad mõrvad ja repressioonid. Kas Euroopa Liidus on midagi sellist?

Kas te märkasite, et Marine Le Peni taheti pista hullumajja, sest ta rääkis avalikult «valesid» asju? See on täpselt seesama, mida tehti Nõukogude Liidus. See on täpselt samasugune tagakiusamine. Kas te olete märganud, et inimesed on Euroopa Liidus vangi pandud vihakõne eest? See on tsensuur. See on sama, mis toimus Nõukogude Liidus.